# Abadan

### Wikipedia

Abadanin sijainti Iranissa

Abadan (persiaksi آبادان – Ābādān /ɔːbɔːˈdɔːn/, arabiaksi عبدان – ’Abbadān /ʕabːaːˈdaːn/) on kaupunki Lounais-Iranissa Khuzestanin provinssissa. Kaupunki sijaitsee Abadanin saarella Shatt al-Arab (Arvand) -joessa. Abadanissa on noin 1 291 690 asukasta.

## [muokkaa] Historia

Abadan kehittyi alun perin satamakaupungiksi Abbasidien hallinnon aikana. 1600-luvulta alkaen Abadanin saari oli osa Ka'ab-arabiheimon aluetta. Öljykenttiä alueelta löydettiin vasta 1900-luvulla – vuonna 1910 Abadanin asukasluku oli noin 400. Anglo-Persian Oil Company rakensi ensimmäisen öljynjalostamonsa Abadaniin vuosina 1909–1913, ja vuoteen 1938 mennessä siitä oli tullut maailman suurin.

20. elokuuta 1978 Cinema Rex-elokuvateatterissa Abadanissa kuoli 430 ihmistä, kun ulkopuolelta lukittu teatteri sytytettiin palamaan. Vieläkään ei ole täysin selvillä, mitä todellisuudessa tapahtui, mutta monet uskovat Iranin šaahin Mohammad Reza Pahlavin hallituksen sytyttäneen teatterin tarkoituksella palamaan tappaakseen siellä piileskelevät toisinajattelijat. Tapaus sai aikaan suurmielenosoituksia Pahlavin hallitusta vastaan, ja Pahlavi syrjäytettiin kuusi kuukautta myöhemmin Islamistisessa vallankumouksessa.

Syyskuussa 1980 Abadan lähes tuhoutui Irakin tekamässä Irakin-Iranin sodan aloittaneessa yllätyshyökkäyksessä Khuzestaniin. Irakin joukot piirittivät kaupunkia 18 kuukautta onnistumatta valloittaa sitä. Suurin osa kaupungista, mukaan lukien öljynjalostamo, kärsi pahoja vaurioita pommituksissa. Jalostamo saavutti uudelleen entisen tuotantokapasiteettinsa vasta vuonna 1997.

Haettu osoitteesta http://fi.wikipedia.org../../../a/b/a/Abadan.html

Luokka: Iranin kaupungit

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- العربية
- Bahasa Indonesia
- Dansk
- Deutsch
- Eesti
- English
- Español
- Esperanto
- فارسی
- Français
- Galego
- Italiano
- Magyar
- Nederlands
- 日本語
- Norsk (bokmål)
- Polski
- Português
- Română
- Русский
- Српски / Srpski
- Svenska
- Türkçe
- Українська
- 中文